ddrg/super_eurlex huggingface dataset:
(3)

Leteckí dopravcovia Únie čelia aj naďalej problémom s likviditou, ktoré by podľa článku 9 ods. 1 nariadenia (ES) č. 1008/2008 mohli viesť k pozastaveniu alebo zrušeniu ich prevádzkovej licencie alebo k jej nahradeniu dočasnou licenciou, a to bez toho, aby to odôvodňovala štrukturálna ekonomická potreba. Vydanie dočasnej licencie by mohlo vyslať na trh negatívny signál o schopnosti leteckého dopravcu prežiť, čo by zase zhoršilo akékoľvek, inak dočasné, finančné problémy.
(1)

Stĺpec 2 položky 3 sa mení takto: a) Bod 3 sa nahrádza takto: „3. Nesmú sa uviesť na trh v prípade, že obsahujú farbivo, pokiaľ sa to nevyžaduje na daňové účely, ani arómu, ani oboje, ak: — môžu byť použité ako náplň do dekoratívnych olejových lámp určených pre širokú verejnosť a — hrozí nebezpečenstvo ich vdýchnutia a sú označené vetou H304.“; b) Bod 5 sa nahrádza takto: „5. Bez toho, aby bolo dotknuté uplatňovanie iných ustanovení Únie týkajúcich sa klasifikácie, označovania a balenia látok a zmesí, musia dodávatelia pred uvedením daného výrobku na trh zabezpečiť, aby boli splnené tieto požiadavky: a) na lampových olejoch označených vetou H304 určených širokej verejnosti sa viditeľne, čitateľne a nezmazateľne uvádza: „Lampy plnené touto kvapalinou uchovávajte mimo dosahu detí.“ a od 1. decembra 2010 takto: „Prehltnutie i malého množstva lampového oleja – alebo dokonca cmúľanie knôtu lámp – môže spôsobiť život ohrozujúce poškodenie pľúc.“; b) na tekutých podpaľovačoch grilov označených vetou H304 určených širokej verejnosti sa od 1. decembra 2010 viditeľne, čitateľne a nezmazateľne uvádza: „Prehltnutie i malého množstva tekutého podpaľovača grilov môže spôsobiť život ohrozujúce poškodenie pľúc.“; c) lampové oleje a podpaľovače grilov označené vetou H304 určené širokej verejnosti sa od 1. decembra 2010 balia do čiernych nepriehľadných nádob s objemom max. 1 liter.“; c) Bod 6 sa vypúšťa; d) Bod 7 sa vypúšťa.
(4)

Kontroly zhody s obchodnými normami pre ovocie a zeleninu vykonávané Spojeným kráľovstvom by sa preto mali schváliť. V súlade s článkom 15 ods. 2 druhým pododsekom vykonávacieho nariadenia (EÚ) č. 543/2011 by sa v tomto nariadení mal uviesť oficiálny orgán v tretej krajine, ktorý zodpovedá za vykonávanie uvedených kontrol, ako aj kontrolné orgány zodpovedné za samotné kontroly. V dôsledku tohto schválenia by sa Spojené kráľovstvo malo uviesť v zozname v prílohe IV k vykonávaciemu nariadeniu (EÚ) č. 543/2011 bez toho, aby bolo dotknuté uplatňovanie práva Únie na Spojené kráľovstvo a v ňom, pokiaľ ide o Severné Írsko, v súlade s článkom 5 ods. 4 protokolu o Írsku/Severnom Írsku k dohode o vystúpení v spojení s prílohou 2 k uvedenému protokolu.
(10)

Členské štáty majú smernicu (EÚ) 2018/2001 transponovať do 30. júna 2021. Keďže monitorovanie a nahlasovanie podľa vykonávacieho nariadenia (EÚ) 2018/2066 sa uskutočňuje na základe kalendárneho roka, zmeny vykonané s cieľom zosúladiť ustanovenia uvedeného nariadenia so smernicou (EÚ) 2018/2001 by sa mali začať uplatňovať až od začiatku nasledujúceho obdobia nahlasovania, t. j. od 1. januára 2022. Dátum uplatňovania ostatných zmien a opravy by mal byť rovnaký ako v prípade vykonávacieho nariadenia (EÚ) 2018/2066, t. j. 1. januára 2021. Preto by sa na emisie vzniknuté v roku 2021 mali naďalej uplatňovať existujúce ustanovenia vykonávacieho nariadenia (EÚ) 2018/2066 o monitorovaní a nahlasovaní emisií CO2 z biomasy v súlade so smernicou 2009/28/ES.
6.

Článok 33 sa nahrádza takto: „Článok 33 Úradné kontroly na hraničnej kontrolnej stanici, z ktorej tovar opúšťa územie Únie 1. Príslušné orgány hraničnej kontrolnej stanice, z ktorej produkty živočíšneho pôvodu, zárodočné produkty, vedľajšie živočíšne produkty, odvodené produkty, seno a slama a zložené výrobky opúšťajú územie Únie, vykonajú identifikačnú kontrolu s cieľom uistiť sa, že predložená zásielka zodpovedá zásielke uvedenej v jednotnom vstupnom zdravotnom doklade alebo v sprievodnom úradnom certifikáte vydanom podľa vzoru stanoveného v prílohe k vykonávaciemu nariadeniu (EÚ) 2019/2128. Predovšetkým overia neporušenosť plomb pripevnených na vozidlách alebo prepravných kontajneroch v súlade s článkom 19 písm. d), článkom 28 písm. d) alebo článkom 29 písm. e). 2. Príslušné orgány hraničnej kontrolnej stanice, z ktorej tovar uvedený v odseku 1 opúšťa územie Únie, zaznamenajú výsledok úradných kontrol do časti III jednotného vstupného zdravotného dokladu alebo do časti III úradného certifikátu vydaného podľa vzoru stanoveného v prílohe k vykonávaciemu nariadeniu (EÚ) 2019/2128. 3. Príslušné orgány hraničnej kontrolnej stanice zodpovedné za kontroly uvedené v odseku 1 potvrdia príslušným orgánom hraničnej kontrolnej stanice uvedenia do Únie alebo príslušným orgánom skladu príchod zásielky a jej súlad s týmto nariadením do 15 dní odo dňa, keď bol povolený tranzit na hraničnej kontrolnej stanici uvedenia do Únie alebo v sklade, a to tak, že buď: a) zadajú príslušné informácie do systému IMSOC alebo b) spolupodpíšu úradný certifikát vydaný v súlade so vzorom stanoveným v prílohe k vykonávaciemu nariadeniu (EÚ) 2019/2128 a originál certifikátu vrátia príslušným orgánom skladu alebo im zašlú jeho kópiu.“
PRÍLOHA

V oddiele I časti B prílohy II k nariadeniu (ES) č. 853/2004 sa bod 6 druhý pododsek nahrádza takto:

„V prípade členských štátov (*1) sú to tieto kódy: BE, BG, CZ, DK, DE, EE, GR, ES, FR, HR, IE, IT, CY, LV, LT, LU, HU, MT, NL, AT, PL, PT, SI, SK, FI, RO, SE a UK(NI).
7.

V zázname týkajúcom sa Spojených štátov amerických sa v bode 5 riadky s číselnými kódmi US-ORG-001, US-ORG-009, US-ORG-018, US-ORG-022, US-ORG-029, US-ORG-033, US-ORG-034, US-ORG-035, US-ORG-038, US-ORG-039, US-ORG-053, US-ORG-058 a US-ORG-059 nahrádzajú takto: „US-ORG-001 Where Food Comes From Organic www.wfcforganic.com US-ORG-009 Department of Plant Industry – Clemson University www.clemson.edu/organic US-ORG-018 Iowa Department of Agriculture and Land Stewardship https://www.iowaagriculture.gov/AgDiversification/organicCertification.asp US-ORG-022 Marin Organic Certified Agriculture https://www.marincounty.org/depts/ag/moca US-ORG-029 Monterey County Certified Organic https://www.co.monterey.ca.us/government/departments-a-h/agricultural-commissioner/agricultural-resource-programs/agricultural-product-quality-and-marketing/monterey-county-certifi#ag US-ORG-033 New Hampshire Department of Agriculture, Division of Regulatory Services www.agriculture.nh.gov US-ORG-034 New Jersey Department of Agriculture www.nj.gov/agriculture/divisions/md/prog/jerseyorganic.html US-ORG-035 New Mexico Department of Agriculture, Organic Program www.nmda.nmsu.edu/marketing/organic-program US-ORG-038 Americert International (OIA North America, LLC) http://www.americertorganic.com/home US-ORG-039 Oklahoma Department of Agriculture, Food and Forestry www.oda.state.ok.us US-ORG-053 SCS Global Services, Inc. www.SCSglobalservices.com US-ORG-058 Washington State Department of Agriculture www.agr.wa.gov/FoodAnimal/Organic US-ORG-059 Yolo County Department of Agriculture https://www.yolocounty.org/general-government/general-government-departments/agriculture-cooperative-extension/agriculture-and-weights-measures/yolo-certified-organic-agriculture“
(4)

Obmedzenia mobility zavedené počas pandémie mali významný vplyv na využívanie služieb železničnej osobnej dopravy. V dôsledku pandémie sa takisto spomalila alebo dokonca ukončila výroba v mnohých odvetviach, čím sa znížilo množstvo tovaru prepravovaného železničnou nákladnou dopravou. Na základe údajov, ktoré poskytli manažéri železničnej infraštruktúry v EÚ27, pandémia výraznejšie zasiahla segment osobnej dopravy, a najmä segment komerčnej osobnej dopravy, ktorý bol nútený výrazne znížiť svoju ponuku vo všetkých členských štátoch. Od marca do septembra 2020 sa služby osobnej dopravy vyjadrené vo vlakových kilometroch znížili v porovnaní s rovnakým obdobím predchádzajúceho roka o 16,9 %, služby nákladnej dopravy o 11,1 %. Od marca do septembra 2020 sa služby osobnej dopravy, na ktoré sa vzťahuje záväzok vyplývajúci zo služieb vo verejnom záujme, vyjadrené vo vlakových kilometroch znížili v porovnaní s rovnakým obdobím predchádzajúceho roka o 12,2 %, služby komerčnej osobnej dopravy o 37,3 %. Objem osobnej dopravy v osobokilometroch klesol v druhom štvrťroku 2020 o 71,2 % v porovnaní s rovnakým obdobím v roku 2019, objem nákladnej dopravy v tonokilometroch klesol o 15,9 %. Tento trend môže mať obrovský vplyv na hospodársku súťaž na trhoch železničnej osobnej dopravy, na realizáciu skutočne jednotného európskeho železničného priestoru a v konečnom dôsledku na posun smerom k udržateľnejšiemu odvetviu dopravy, v ktorom by sa po železnici prepravovalo viac ľudí a tovaru.
(5)

Pokiaľ ide o vývoz plastového odpadu z Únie do tretích krajín a dovoz plastového odpadu do Únie z tretích krajín, prílohy III, IV a V k nariadeniu (ES) č. 1013/2006 by sa mali zmeniť tak, aby sa zohľadnili zmeny príloh II, VIII a IX k Bazilejskému dohovoru a zmeny dodatku 4 k rozhodnutiu OECD. V dôsledku toho bude od 1. januára 2021 vývoz plastového odpadu v rámci položiek AC300 a Y48 z Únie do tretích krajín, na ktoré sa vzťahuje rozhodnutie OECD (3), a jeho dovoz do Únie z tretích krajín, na ktoré sa vzťahuje rozhodnutie OECD, podliehať postupu predchádzajúceho písomného oznámenia a súhlasu. V súlade s článkom 36 ods. 1 písm. a) a b) a s prílohou V k nariadeniu (ES) č. 1013/2006 sa zakáže vývoz plastového odpadu v rámci položiek A3210 a Y48 do tretích krajín, na ktoré sa nevzťahuje rozhodnutie OECD.
(1)

Ustanovenia týkajúce sa zaobchádzania s obozretne ocenenými softvérovými aktívami, ktorých hodnota nie je podstatne ovplyvnená riešením krízovej situácie, platobnou neschopnosťou alebo likvidáciou inštitúcie, boli zmenené nariadením Európskeho parlamentu a Rady (EÚ) 2019/876 (2) s cieľom ďalej podporovať prechod na digitalizovanejší bankový sektor. Nariadením (EÚ) 2019/876 sa do nariadenia (EÚ) č. 575/2013 začlenil aj článok 36 ods. 4, v ktorom sa od Európskeho orgánu pre bankovníctvo (EBA) vyžaduje, aby vypracoval návrh regulačných technických predpisov spresňujúcich uplatňovanie odpočtov súvisiacich so softvérovými aktívami od položiek vlastného kapitálu Tier 1. S cieľom zabezpečiť súdržnosť medzi ustanoveniami týkajúcimi sa vlastných zdrojov a uľahčiť ich uplatňovanie je vhodné začleniť tieto regulačné technické predpisy do delegovaného nariadenia Komisie (EÚ) č. 241/2014 (3), v ktorom sa zoskupujú všetky technické predpisy týkajúce sa vlastných zdrojov.
(9)

V súlade so zásadou proporcionality je na dosiahnutie základných cieľov zabrániť neprimeranému narušeniu obchodu a nadmernému administratívnemu zaťaženiu vývozu položiek s dvojakým použitím do Spojeného kráľovstva potrebné a vhodné stanoviť pravidlá zahrnutia Spojeného kráľovstva do všeobecného vývozného povolenia Únie č. EÚ001. V súlade s článkom 5 ods. 4 Zmluvy o EÚ toto nariadenie neprekračuje rámec nevyhnutný na dosiahnutie sledovaných cieľov.
(9)

Takéto dodatočné podpoložky TARIC by uľahčili tiež vykonávanie rozhodnutia Komisie (EÚ) 2020/491 (4) členskými štátmi. Keďže ochranné tvárové masky patria medzi najviac dovážané medicínske výrobky, ich špecifická identifikácia v systéme TARIC by umožnila rýchlejší postup deklarovania tým, že by sa tieto výrobky odlíšili od ostatných výrobkov, ktoré sú v súčasnosti zatriedené do tej istej podpoložky.
(12)

Keďže posledný možný termín podania žiadosti pre skupinu látok už uplynul pred vypuknutím ochorenia COVID-19, s cieľom predísť prerušeniu obdobia, počas ktorého možno platne predkladať žiadosti o použitie na výskum, vývoj a výrobu liekov, zdravotníckych pomôcok alebo príslušenstva zdravotníckych pomôcok vrátane diagnostických zdravotníckych pomôcok in vitro vzhľadom na ich použitie na diagnostiku, liečbu alebo prevenciu uvedenej choroby a použitie v takýchto zdravotníckych pomôckach alebo príslušenstve, aby sa na používanie vzťahoval článok 56 ods. 1 písm. d) nariadenia (ES) č. 1907/2006, je potrebné, aby sa stanovilo urýchlené nadobudnutie účinnosti tohto nariadenia, ako aj jeho spätné uplatňovanie od 4. júla 2019. Okrem toho by toto nariadenie malo nadobudnúť účinnosť čo najskôr a malo by sa uplatňovať retroaktívne, aby sa zabezpečilo ďalšie používanie skupiny látok po 4. januári 2021 na rovnaké použitia.
„PRÍLOHA

Kategórie dotknutých osôb a kategórie operatívnych osobných údajov uvedené v článku 49 ods. 3

A. Kategórie dotknutých osôb, ktorých operatívne osobné údaje sa môžu spracúvať v zozname:

a) osoby podozrivé alebo obvinené v rámci trestného konania Európskej prokuratúry;

b) osoby odsúdené na základe trestného konania Európskej prokuratúry;

c) fyzické osoby, ktoré oznámili trestné činy, resp. sú obeťami trestných činov, ktoré patria do právomoci Európskej prokuratúry;

d) kontaktné osoby alebo spoločníci niektorej z osôb uvedených v písmenách a) a b).

B. Kategórie operatívnych osobných údajov kategórií dotknutých osôb uvedených v písmenách a) a b) oddielu A, ktoré sa môžu spracúvať v zozname:

a) priezvisko, meno za slobodna, krstné meno a akékoľvek prezývky a pseudonymy;

b) dátum a miesto narodenia;

c) štátna príslušnosť;

d) pohlavie;

e) miesto bydliska a povolanie dotknutej osoby a miesto, kde sa dotknutá osoba zdržiava;

f) čísla sociálneho zabezpečenia, identifikačné kódy, vodičské preukazy, doklady totožnosti, pasové údaje, colné a daňové identifikačné čísla;

g) opis a povaha údajných trestných činov, dátum, kedy boli spáchané, a trestnoprávna kategória trestných činov;

h) informácie o právnických osobách súvisiacich s identifikovanými alebo identifikovateľnými osobami, ktoré sú predmetom vyšetrovania vedeného Európskou prokuratúrou;

i) údaje o podozreniach z účasti v zločineckej skupine;

j) podrobnosti týkajúce sa účtov v bankách alebo iných finančných inštitúciách;

k) telefónne čísla, čísla SIM kariet, e-mailové adresy, adresy IP, názvy účtov a používateľské mená používané na online platformách;

l) údaje o evidencii vozidiel;

m) identifikovateľný majetok, ktorý osoba vlastní alebo používa, ako sú kryptoaktíva a nehnuteľnosti.

C. Kategórie operatívnych osobných údajov kategórií dotknutých osôb uvedených v písmene c) oddielu A, ktoré možno spracúvať v zozname, obmedzené na to, čo je nevyhnutné a primerané na to, aby Európska prokuratúra mohla vykonávať svoje úlohy v oblasti vyšetrovania a stíhania:

a) priezvisko, meno za slobodna, krstné meno a akékoľvek prezývky a pseudonymy;

b) dátum a miesto narodenia;

c) štátna príslušnosť;

d) pohlavie;

e) miesto bydliska a povolanie dotknutej osoby a miesto, kde sa dotknutá osoba zdržiava;

f) identifikačné kódy, doklady totožnosti a pasové údaje;

g) opis a povaha údajných trestných činov súvisiacich s dotknutou osobou alebo dotknutou osobou oznámených, dátum, kedy boli spáchané, a trestnoprávna kategória trestných činov;

D. Kategórie operatívnych osobných údajov kategórií dotknutých osôb uvedených v písmene d) oddielu A, ktoré možno spracúvať v zozname, obmedzené na to, čo je nevyhnutné a primerané na to, aby Európska prokuratúra mohla vykonávať svoje úlohy v oblasti vyšetrovania a stíhania:

a) priezvisko, meno za slobodna, krstné meno a akékoľvek prezývky a pseudonymy;

b) dátum a miesto narodenia;

c) štátna príslušnosť;

d) pohlavie;

e) miesto bydliska a povolanie dotknutej osoby a miesto, kde sa dotknutá osoba zdržiava;
(4)

Rybársky hospodársky rok pre populáciu tresky koruškovitej zvyčajne trvá od septembra do januára a vrcholí od októbra do decembra. Z najnovších údajov o úlovkoch predložených Komisii vyplýva, že v októbri 2020 bolo ulovených viac ako 21 000 ton tresky koruškovitej. Extrapolácia uvedeného množstva podľa historických údajov o výlove tresky koruškovitej naznačuje, že predbežné rybolovné možnosti sa s veľkou pravdepodobnosťou čoskoro vyčerpajú a nie sú preto dostatočné, aby pokryli rybolovnú činnosť do konca roka. Aby sa predišlo prerušeniu rybolovných možností pre túto populáciu rýb, je preto vhodné predbežné rybolovné možnosti upraviť podľa najnovších odhadov a to plne v súlade s odporúčaním ICES.
(1)

V nariadení Komisie (EÚ) č. 206/2010 (4) sa uvádzajú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Únie, a požiadavky na vydávanie veterinárnych osvedčení. Stanovuje sa v ňom, že zásielky kopytníkov a čerstvého mäsa z týchto zvierat určeného na ľudskú spotrebu môžu vstupovať do Únie len z tretích krajín, ktoré spĺňajú podmienky stanovené v uvedenom nariadení. V časti 1 prílohy I k nariadeniu (EÚ) č. 206/2010 sa konkrétne uvádza zoznam tretích krajín, území a ich častí, z ktorých sa povoľuje vstup zásielok kopytníkov okrem koňovitých do Únie, zatiaľ čo v časti 1 prílohy II k uvedenému nariadeniu sa uvádzajú tretie krajiny, územia alebo ich časti, z ktorých sa povoľuje vstup zásielok čerstvého mäsa kopytníkov vrátane koňovitých do Únie.
(8)

Vzhľadom na výnimočné a jedinečné okolnosti, ktoré si vyžadujú prijatie tohto nariadenia, ako aj v súlade so zmluvami, je vhodné, aby Únia dočasne vykonávala príslušné spoločné právomoci, ktoré jej boli udelené na základe zmlúv. Všetky účinky tohto nariadenia na rozdelenie právomocí medzi Úniou a členskými štátmi by však mali byť prísne časovo obmedzené. Právomoc vykonávaná Úniou by tak mala byť vykonávaná len s ohľadom na obdobie uplatňovania tohto nariadenia. To znamená, že Únia prestane takúto spoločnú právomoc vykonávať, len čo sa toto nariadenie prestane uplatňovať. V súlade s článkom 2 ods. 2 ZFEÚ budú preto od tohto okamihu členské štáty v rovnakej situácii, pokiaľ ide o výkon ich právomocí, ako keby toto nariadenie nebolo prijaté. Okrem toho treba pripomenúť, že rozsah výkonu právomoci Únie sa v tomto nariadení vzťahuje len na prvky upravené týmto nariadením, ako sa ustanovuje v Protokole č. 25 o vykonávaní spoločnej právomoci, ktorý je pripojený k Zmluve o Európskej únii (ďalej len „Zmluva o EÚ“) a ZFEÚ, a nevzťahuje sa na celú oblasť. Príslušné právomoci Únie a členských štátov v súvislosti s uzatváraním medzinárodných dohôd v oblasti leteckej dopravy sa určia v súlade so zmluvami a s prihliadnutím na príslušné právo Únie vrátane rozhodnutia (EÚ, Euratom) 2020/266 o poverení začať rokovania so Spojeným kráľovstvom.
(8)

Právo na vykonávanie dopravných operácií na území členského štátu a medzi členskými štátmi je zásadným výdobytkom vnútorného trhu a po skončení prechodného obdobia, ak žiadne osobitné ustanovenie nestanoví inak, by sa už nemalo uplatňovať na prevádzkovateľov cestnej nákladnej dopravy v Spojenom kráľovstve. Bezprostredne po prechodnom období a v prípade neexistencie budúcej dohody upravujúcej cestnú prepravu tovaru medzi Úniou a Spojeným kráľovstvom, sa však pravdepodobne vyskytnú narušenia dopravných tokov a z toho vyplývajúce ohrozenie verejného poriadku, predovšetkým na hraničných priechodoch, ktorých je málo a na ktorých sa majú vykonávať dodatočné kontroly vozidiel a ich nákladu. Zvýšené preťaženie na hraničných priechodoch so Spojeným kráľovstvom sa vyskytlo už pred skončením prechodného obdobia. Kríza spojená s pandémiou COVID-19 mala negatívny vplyv aj na cestnú dopravu s nárastom prázdnych nákladov, čo je trend, ktorý by sa mohol ešte zhoršiť, ak by neexistovala žiadna flexibilita, ktorá by prevádzkovateľom cestnej nákladnej dopravy zo Spojeného kráľovstva umožňovala vykonávať, a to aj vo veľmi obmedzenom rozsahu, prevádzku v rámci Únie počas prísne obmedzeného časového obdobia. Takéto narušenia by mohli viesť k situáciám s negatívnym vplyvom na kritické dodávateľské reťazce, ktoré sa považujú za potrebné na zvládnutie prebiehajúcej pandémie COVID-19. S cieľom znížiť rozsah takýchto narušení by prevádzkovatelia cestnej nákladnej dopravy zo Spojeného kráľovstva mali mať dočasne možnosť vykonávať obmedzený počet dodatočných operácií na území Únie v súvislosti s operáciami medzi Spojeným kráľovstvom a Úniou. Ich vozidlá by sa potom nemuseli okamžite vrátiť do Spojeného kráľovstva a pri návrate do Spojeného kráľovstva by bolo menej pravdepodobné, že by boli prázdne, čo by znížilo celkový počet vozidiel, a tým aj tlak na hraničných priechodoch. Právo vykonávať takéto dodatočné operácie by malo byť primerané, nemalo by kopírovať rovnakú úroveň práv, aké majú prevádzkovatelia cestnej nákladnej dopravy z Únie podľa pravidiel vnútorného trhu, a malo by sa postupne zrušiť.
(5)

Na základe odporúčania, ktoré predložilo Taliansko, po konzultácii s Poradnou radou pre Stredozemné more a s prihliadnutím na odporúčanie výboru STECF a nadobudnutie účinnosti nariadenia (EÚ) 2019/1241 sa delegovaným nariadením Komisie (EÚ) 2020/3 (4) na obdobie od 1. januára 2020 do 31. decembra 2022 stanovil plán pre odhadzovanie úlovkov venušiek rodu Venus (Venus spp.) v talianskych pobrežných vodách. Uplatňovanie zníženej minimálnej ochrannej referenčnej veľkosti pre venušky rodu Venus stanovenej na 22 mm však bolo obmedzené na jeden rok, do 31. decembra 2020. Zároveň bola do 31. decembra 2022 udelená výnimka z dôvodu vysokej miery prežitia úlovkov venušiek rodu Venus, ktoré nedosahujú minimálnu ochrannú referenčnú veľkosť.
(3)

Pokiaľ ide o zdravotný štatút zvierat čeľade koňovité v Spojenom kráľovstve a korunných dependenciách, uvedená tretia krajina a korunné dependencie by mali byť zaradené do sanitárnej skupiny A a mali by sa povoliť všetky typy vstupu a vstup všetkých kategórií zvierat čeľade koňovité.
(3)

V oblasti bezpečnosti letectva môžu dôsledky, ktoré by na osvedčenia a schválenia malo skončenie prechodného obdobia, ak by sa neuzavrela dohoda, ktorou by sa stanovil nový vzťah medzi Úniou a Spojeným kráľovstvom v oblasti bezpečnosti letectva, riešiť mnohé zainteresované strany formou rôznych opatrení. Medzi tieto opatrenia patrí prechod na orgán civilného letectva jedného z členských štátov a podanie ešte pred skončením prechodného obdobia žiadosti o osvedčenie vydané Agentúrou Európskej únie pre bezpečnosť letectva (ďalej len „agentúra“), ktoré by sa uplatňovalo odo dňa nasledujúceho po skončení prechodného obdobia.
(11)

S cieľom zabezpečiť jednotné podmienky vykonávania tohto nariadenia by sa mali na Komisiu preniesť vykonávacie právomoci, pokiaľ ide o odobratie výhod udelených držiteľom povolení, osvedčení a licencií, ak nie je zabezpečený súlad s požiadavkami Únie. Uvedené právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 (10). Na prijatie uvedených opatrení by sa mal použiť postup preskúmania vzhľadom na ich možný vplyv na bezpečnosť železníc. Komisia mala prijať okamžite uplatniteľné vykonávacie akty, ak sa to vyžaduje z vážnych a naliehavých dôvodov v riadne odôvodnených prípadoch.
(11)

Keďže zoznam tretích krajín, z ktorých členské štáty môžu dovážať seno a slamu, uvedený v prílohe V k nariadeniu (ES) č. 136/2004 sa uplatňuje až do 21. apríla 2021, Komisia ešte neprijala žiadny delegovaný akt v súlade s článkom 126 ods. 1 nariadenia (EÚ) 2017/625, ktorým by sa stanovilo, že seno a slama vstupujú do Únie len z tretej krajiny alebo regiónu tretej krajiny, ktoré sa nachádzajú v zozname, ktorý na tento účel zostavila Komisia. V dôsledku toho nemôže byť Spojené kráľovstvo zaradené do takéhoto zoznamu v súlade s článkom 127 ods. 1 nariadenia (EÚ) 2017/625. Spojené kráľovstvo by sa preto malo zaradiť ako tretia krajina, z ktorej majú členské štáty povolené dovážať seno a slamu s výhradou podrobných pravidiel operácií, ktoré sa majú v súlade s vykonávacím nariadením (EÚ) 2019/2130 vykonať na tovare podliehajúcom úradným kontrolám na hraničných kontrolných staniciach.
(3)

Spojené kráľovstvo poskytlo potrebné záruky, ktoré sa vyžadujú v delegovanom nariadení (EÚ) 2019/625, aby sa Spojené kráľovstvo a korunné dependencie Guernsey, Ostrov Man a Jersey zaradili do príloh I, II a III k vykonávaciemu nariadeniu (EÚ) 2019/626 po skončení prechodného obdobia stanoveného v Dohode o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“) bez toho, aby bolo dotknuté uplatňovanie práva Únie na Spojené kráľovstvo a v ňom, pokiaľ ide o Severné Írsko, v súlade s článkom 5 ods. 4 protokolu o Írsku/Severnom Írsku k dohode o vystúpení v spojení s prílohou 2 k uvedenému protokolu. Vzhľadom na záruky poskytnuté Spojeným kráľovstvom by sa uvedená tretia krajina a korunné dependencie mali zahrnúť do príloh I, II a III k vykonávaciemu nariadeniu (EÚ) 2019/626.